Document ID: 32009R0508

32009R0508
L 151/28
SLUŽBENI LIST EUROPSKE UNIJE
15.06.2009.
UREDBA KOMISIJE (EZ) br. 508/2009
od 15. lipnja 2009.
o izmjeni Uredbe (EZ) br. 543/2008 o utvrđivanju detaljnih pravila za primjenu Uredbe Vijeća (EZ) br. 1234/2007 u pogledu tržišnih standarda za meso peradi
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničkog uređenja tržišta poljoprivrednih proizvoda i o posebnim odredbama za određene poljoprivredne proizvode (Jedinstvena uredba o ZOT-u) (1), a posebno njezin članak 121. točku (e) u vezi s člankom 4.,
budući da:
(1)
U skladu s člankom 18. Uredbe Komisije (EZ) br. 543/2008 (2), nacionalni referentni laboratoriji svake godine prije 1. srpnja prosljeđuju Odboru stručnjaka rezultate provjera u vezi s nadzorom udjela vode u mesu peradi koje su utvrđene u toj Uredbi.
(2)
Radi usklađivanja, preporučljivo je da svi nacionalni referentni laboratoriji koriste iste predloške i istu adresu prilikom dostavljanja podataka Odboru stručnjaka.
(3)
Uredbu (EZ) br. 543/2008 stoga treba na odgovarajući način izmijeniti.
(4)
Mjere predviđene ovom Uredbom u skladu su s mišljenjem Upravljačkog odbora za zajedničko uređenje poljoprivrednih tržišta,
DONIJELA JE OVU UREDBU:
Članak 1.
Uredba (EZ) br. 543/2008 mijenja se kako slijedi:
(a)
u članku 18. stavku 1., drugi podstavak zamjenjuje se sljedećim:
„Svake godine prije 1. srpnja nacionalni referentni laboratoriji prosljeđuju rezultate provjera iz stavka 1. upotrebom obrasca iz Priloga XII.a ovoj Uredbi. Rezultati se dostavljaju Upravnom odboru na razmatranje u skladu s člankom 195. Uredbe (EZ) br. 1234/2007.”;
(b)
umeće se novi Prilog XII.a čiji se tekst nalazi u Prilogu ovoj Uredbi.
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 15. lipnja 2009.

Labels: 3
17
6